ইভ টিজিংয়ের বিরুদ্ধে দু:সাহসিক প্রতিবাদ জানিয়েছিলো রাজধানীর খিলগাঁও এলাকার একটি মেয়ে। বিচার পাইনা, তাই বিচার চাইনা সভ্য সমাজের মানুষদের এই ধিক্কার জানিয়ে নির্মম মৃত্যুকে বরণ করে নিয়েছিলো সে। এলাকার বখাটেদের লাগাতার অপমানের বিচার না পেয়ে বিষপানে আত্মহননের পথ বেছে  নিয়েছিল কলেজ ছাত্রী সিমি।    জুলাই ১৭ সাল ২০০২। একটি নির্মম ট্র্যাজেডির দিন। বখাটেদের হাত থেকে নিজেকে বাঁচাতে রাস্তার পাশের পুকুরে ঝাঁপ দিয়েছিল গাইবান্ধা মাস্টারপাড়ার স্কুল ছাত্রী তৃষা। কিন্তু শেষ রা হলনা। পুকুরের পানিতে ডুবেই মৃত্যুর দেশে চলে যায় সে। দুটি ঘটনাই বিবেকবান দেশবাসীর মনে নাড়া দিয়েছিল তীব্রভাবে। আত্মহত্যা প্ররোচনা মামলাও হয়েছিল। কিন্তু ঘটনার ১০ বছর অতিবাহিত হয়ে গেলেও বখাটেদের বিচার হয়নি আজও।     দরিদ্র পরিবারের পে পড়াশোনার ব্যয়ভার মেটানো সম্ভব ছিল না বলে বিভিন্ন অনুষ্ঠানে  আলপনা আঁকা ও সাজসজ্জার কাজ করতো সিমি। এ জন্য অনেকদিন রাত করেই বাড়ি ফিরতে হতো তাকে। এ সুযোগে এলাকার চিহ্নিত বখাটে খলিল, মোফাজ্জল, দোয়েলসহ কয়েকজন বাড়ি ফেরার সময় তাকে বিভিন্ন অশ্লীল কথা বলে টিজ করত। এমনকি রাস্তায় তার ওড়না ধরে টানাটানিও করতো বখাটেরা। প্রতিবাদ করতে গিয়ে সিমির ভাই সুমনকে বখাটেদের মারও হজম করতে হয়েছে। খিলগাঁও থানার তৎকালীন দারোগা বাশার বখাটেদের হয়ে সিমি ও তাঁর পরিবারকে বিভিন্নভাবে শাসাতো এবং আকার-ইঙ্গিতে নিজেও সিমিকে টিজ করতো। বিষয়টি নিয়ে ২০০১ সালের ২৩ ডিসেম্বর ওই দারোগাকে নিয়ে এলাকার মুরব্বিদের  সালিস বসে। সালিসে বখাটেদের বিচার না করে সন্ধ্যার পর সিমিকে ঘর থেকে বের না হওয়ার ফয়সালা দেয়া হয়। বখাটেরা তাঁর ওড়না ধরে টানাটানি করল, নানাভাবে অপমান করল এর কোন বিচার হলো না, অথচ পড়াশোনার অর্থ জোগাতে তাকে সন্ধ্যার পর বাইরে বের হওয়া বা বাইরে থাকা বন্ধ করে দেওয়া হলো, হাস্যকর এ বিচার মানতে পারলনা সিমি। তাই লজ্জায়, ােভে ও অপমানে ওই সময়ই সিমি পাশের ঘরে বিষপানে আত্মহত্যা করে।    গাইবান্ধা সদর উপজেলার মাস্টারপাড়ার মেয়ে ছিল তৃষা। খুব প্রাণবন্ত আর উচ্ছল ছিল মেয়েটি। মাতিয়ে রাখতো সারা বাড়ি। প্রতিদিনই স্কুলে  যাওয়া-আসার পথে এলাকার চিহ্নিত বখাটে শাহিন, মডার্ন ও আশা বিভিন্ন অশ্লীল কথা বলে তাকে টিজ করতো। জুলাই ১৭, ২০০২ সালের দিনটা ছিল অন্য রকম। স্কুলে কাস শেষে গ্রাামের নীরব রাস্তায় একা একা বাড়ি ফিরছিল তৃষা। আগে থেকেই দাড়িয়ে থাকা বখাটেরা তার পথ রোধ করে অশ্লীল প্রস্তাব দেয়। বখাটেদের হাত থেকে নিজেকে বাঁচাতে ভয়ে তৃষা দৌড় দেয়। পিছু নেয় বখাটেরাও। নিজেকে বাঁচানোর কোন উপায়ান্তর না দেখে দিকবিদিক জ্ঞানশূন্য হয়ে রাস্তার পাশের পুকুরে ঝাঁপ দেয় তৃষা। পুকুরের পানিতেই তার সলিল সমাধি ঘটে।    চাঞ্চল্যকর দুটি ঘটনায় দায়ের করা  আত্মহত্যা প্ররোচনা মামলার চূড়ান্ত নিষ্পত্তি হয়নি এখনও। সিমির আত্মহননের ঘটনায় নিম্ন আদালত অভিযুক্ত ছয়জনের পাঁচজনকে এক বছর করে কারাদণ্ড ও এক হাজার টাকা করে জরিমানার আদেশ দেন। এর বিরুদ্ধে সিমির বাবা জজ আদালতে আপিল করেন। আসামি প সিমির বাবার আপিলকে চ্যালেঞ্জ করে হাইকোর্টে আবেদন করে এই বলে যে সিমির বাবা রায় হওয়া মামলার বাদি ছিলেন না বলে তাঁর আপিল খারিজযোগ্য। হাইকোর্টে আসামি পরে আবেদন খারিজ হলে তারা সুপ্রীম কোর্টের আপিল বিভাগে যায়। আপিল বিভাগ শুনানির জন্য এটি তালিকাভুক্ত করেন এবং বিষয়টি এখন শুনানির অপোয় রয়েছে। তৃষার  মৃত্যু ঘটনায় গাইবান্ধা সদর থানায় দ্রুত বিচার আইনে মামলা হয়। মামলার সাত দিনের মাথায় আদালতে অভিযোগপত্র দাখিল করে পুলিশ। গাইবান্ধার তৎকালীন জেলা ও দায়রা জজ এ কে এম আনোয়ার হোসেন অভিযুক্ত তিন আসামির ফাঁসির আদেশ দেন। কিন্তু আজও সে রায় কার্যকর হয়নি। মামলাটি হাইকোর্টে ডেথ রেফারেন্স শুনানির অপোয় আছে আট বছর ধরে।